R200 borg vir 'verkragters' | Maroela Media
Twee mans wat daarvan beskuldig word dat hulle ses dogters verkrag het, is deur die Keimoes-landdroshof in die Noord-Kaap op R200 borg elk vrygelaat, berig EWN.
Die slagoffers is glo tussen nege en 14 jaar oud en die verkragtings het glo tussen Mei 2012 en Junie 2013 plaasgevind. EWN berig die verdagtes is onderskeidelik 56 en 63 jaar oud.
"Die saak teen die twee mans is tot 15 Julie uitgestel," het Sergio Kok, woordvoerder van die polisie, aan EWN gesê.
Teen die agtergrond daarvan dat verkragting en misdaad teen vroue so hoog opgegee word, is dit verstommend dat so 'n geringe borgskap aan die verdagtes gegee word.
Mens sou kon dink dat howe nie eens enige borgskap sou oorweeg nie as gevolg van die ernstigheid van die oortreding. Hierdie optrede van die hof sal min bydrae maak tot die voorkoming van verkragting.
Dis skandelik!! Daardie jong kindertjies se trauma was erg en dit is onvergeeflik dat die hof die regte van ons as vroue en dogters so min ag. N. Baie swak beeld oor misdaadvoorkoming en geregtigheid word uitgestuur